[{"text_idx": "#000002", "text": "Lleoedd Lleol ar gyfer Natur"}, {"text_idx": "#000003", "text": "Y Faner Werdd ar gyfer Parciau"}, {"text_idx": "#000008", "text": "Enwebwyd Rachel gan James Thompson, Rheolwr Ymwybyddiaeth a Gorfodaeth Gwastraff y cyngor, fel diolch am ei gwaith caled dros y blynyddoedd. Trwy gydol ei hamser fel Swyddog Prosiect Cadw Cymru\u2019n Daclus i Bowys, mae Rachel wedi ymroi i gefnogi prosiectau cymunedol ac amgylcheddol yn y sir. Mae wedi helpu ysgolion, grwpiau cymunedol, elusennau, busnesau, cynghorwyr ac unigolion lleol i weithredu\u2019n uniongyrchol i helpu i wneud eu cymunedau\u2019n lanach a gwyrddach."}, {"text_idx": "#000009", "text": "Mae'n hyfryd cael cydnabod ymrwymiad ac ymroddiad Rachel i sir Powys yn swyddogol ac er fod y wobr i Rachel yn bersonol, mae hefyd yn adlewyrchu gwaith caled gymaint o'r gwirfoddolwyr lleol ar draws Powys sy'n gwneud gymaint i geisio cadw'r sir yn glir o sbwriel.\nMae Rachel a'i gwirfoddolwyr wedi gwneud gymaint i Bowys, nid dim ond casglu sbwriel ond hefyd annog prosiectau amgylcheddol, annog bywyd gwyllt a chynefinoedd natur a mentrau garddio ar draws y sir.\n\"Rwy'n gwybod o wirfoddoli gyda thasgau amgylcheddol lleol, gymaint y mae hyn yn gwella iechyd corfforol a meddwl y rhai sy'n cymryd rhan, yn ogystal a\u0302 gwella'r amgylchedd lleol i'r gymuned gyfan."}, {"text_idx": "#000010", "text": "Dywedodd y Cynghorydd Gareth Ratcliffe"}, {"text_idx": "#000011", "text": "Rwyf wrth fy modd bod cyfraniad eithriadol Rachel ym Mhowys dros y 15 mlynedd diwethaf wedi cael ei gydnabod gan Gyngor Bwrdeistref Sirol Powys. Diolch i James Thompson am ei henwebu. Mae Rachel wedi gweithio\u2019n agos gyda\u2019n partner awdurdod lleol a chymaint o bobl eraill ym Mhowys i ddiogelu a gwella\u2019r amgylchedd lleol sydd wedi gwneud gwahaniaeth enfawr i gymunedau ar draws y sir. Mae Rachel wedi bod yn gydweithiwr rhagorol dros flynyddoedd lawer a byddwn yn gweld ei heisiau\u2019n fawr. Dymunaf ymddeoliad iach a hapus iddi ar ran pawb yn Cadwch Gymru\u2019n Daclus."}, {"text_idx": "#000013", "text": "Mae Jodie Griffith wedi dechrau gweithio ar y cyd a\u0302 Rachel fel Swyddog Prosiect Cadwch Gymru\u2019n Daclus ar gyfer Powys nes bod Rachel yn ymddeol yn nes ymlaen eleni. Mae gan Jodie flynyddoedd lawer o brofiad o weithio ym maes datblygu cymunedol a materion amgylcheddol a bydd yn parhau gyda\u2019r gwaith gwych ym Mhowys: Jodie.Griffith@keepwalestidy.cymru"}, {"text_idx": "#000014", "text": "Baneri Gwyrdd yn hedfan mewn 280 o fannau gwyrdd"}, {"text_idx": "#000016", "text": "Rhowch eich barn am draethau a thwristiaeth yng Nghymru"}]